[image: C:\Users\KORISNIK2\Pictures\Hlebine_(grb).gif]

OPĆINA HLEBINE



OBRAZLOŽENJE PLANA
PRORAČUNA OPĆINE HLEBINE 
ZA 2024. GODINU

































SADRŽAJ


1. UVOD…………………………………………………………………………………….………………………………………………….……3

2. OPĆI DIO PRORAČUNA OPĆINE HLEBINE ZA 2024. GODINU……………………………………………………………………………………………………………………………...………… 3
2.1. Račun prihoda i rashoda……………………………………………………………………….………………………….. 3
2.2. Rashodi prema funkcijskoj klasifikaciji ……...……………………………………………………………….……..6
2.3. Račun financiranja …………………………………………………………………………………………………..………..7
2.4. Višak / manjak…………………………..……………………………………………………..………………………………..7

3. POSEBNI DIO PRORAČUNA OPĆINE HLEBINE ZA 2024. GODINU….…….…….………………..…….…….….……7

4. ZAKLJUČAK………………………………………………………….………………………………………………….………..………..…14





































1. UVOD

	Sukladno članku 42. Zakona o proračunu („Narodne novine“ broj 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu, kao i projekcije za slijedeće dvije proračunske godine. Proračun se donosi na razini podskupine ekonomske klasifikacije, a projekcije za slijedeće dvije proračunske godine na razini skupine ekonomske klasifikacije. Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 44. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.
Zakon o uvođenju eura kao službene valute u Republici Hrvatskoj („Narodne novine“ broj 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednost u njima iskazuje u euru.
	Uputom o procesu prilagodbe poslovnih procesa subjekata opće države za poslovanje u euru preporuka je da u Općem dijelu proračuna sažetak Računa prihoda i rashoda i sažetak Računa financiranja iskažu dvojno, odnosno u kunama i eurima.

Proračun Općine Hlebine za 2024. godinu sadrži slijedeće elemente:
· Opći dio proračuna koji sadrži 
· Sažetak Računa prihoda i rashoda i Računa financiranja
· Račun prihoda i rashoda i Račun financiranja
· Posebni dio proračuna koji sadrži plan rashoda i izdataka proračuna Općine i njenog proračunskog korisnika iskazan po organizacijskoj klasifikaciji, izvorima financiranja i ekonomskoj klasifikaciji, raspoređen u programe koji se sastoje od aktivnosti i projekata. 
· Obrazloženja proračuna koja se sastoje od obrazloženja općeg dijela proračuna i obrazloženja posebnog dijela.


2. OPĆI DIO PRORAČUNA OPĆINE HLEBINE ZA 2024. GODINU

Opći dio Proračuna sastoji se od sažetka Računa prihoda i rashoda i Računa financiranja te Računa prihoda i Rashoda i računa financiranja.

2.1. Račun prihoda i rashoda

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
Ukupni prihodi proračuna Općine Hlebine za 2024. godinu predlažu se u iznosu od 1.400.000,00 eura.  
U nastavku dajemo grafički prikaz planiranih ukupnih prihoda Općine Hlebine za 2024.  godinu, a u istom su prihodi razvrstani prema skupinama računskog plana. 

	




Grafički prikaz br. 1 Pregled planiranih ukupnih prihoda Proračuna Općine Hlebine za 2024. godinu.


Iz grafičkog prikaza 1 vidljivo je da najveći udio (73%) u planiranim ukupnim prihodima i primicima dolazi od Pomoći iz inozemstva (darovnice) i od subjekata unutar općeg proračuna (skupina 63). Slijede Prihodi od poreza (skupina 61) s udjelom 14%, te Prihodi od imovine (skupina 64) s udjelom 9%. Prihodi od upravnih i administrativnih pristojbi, pristojbi po posebnim propisima i naknadama (skupina 65) s udjelom 4%. Prihodi od kazni, upravnih mjera i ostalih prihoda (skupina 68) s udjelom od 0%.

Skupina 61 obuhvaća prihode od poreza koji se sastoje od poreza i prireza na dohodak (od samostalnih i nesamostalnih djelatnosti, od imovine i imovinskih prava, od kapitala i sl.), poreza na imovinu (porez na korištenje javnih površina, porez na promet nekretnina), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti 200.850,00 eura.
Skupina 63 obuhvaća pomoći iz inozemstva (darovnice) i od subjekata unutar općeg proračuna a sastoji se od tekućih i kapitalnih pomoći iz državnog županijskih i općinskih proračuna, pomoći od izvanproračunskih korisnika, pomoći proračunskim korisnicima iz proračuna koji im nije nadležan te pomoći iz državnog proračuna temeljem prijenosa EU sredstava. Sredstva na ovoj poziciji planiraju se u ukupnom iznosu 1.020.000,00 eura.
	Skupina 64 obuhvaća prihode od imovine odnose se na kamate na depozite po viđenju, prihode od zateznih kamata te ostalih prihoda od financijske imovine.
Prihodi od nefinancijske imovine obuhvaćaju naknade za koncesije, zakup poslovnih objekata, naknadu za eksploataciju mineralnih sirovina, pravo služnosti HT-a, prihodi od zakupa poljoprivrednog zemljišta, spomenička renta, legalizacija.
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknada, a isti se dijele na administrativne i upravne pristojbe prihode po posebnim propisima te komunalni doprinos i naknade.
	Prihodi po posebnim propisima obuhvaćaju ostale nespomenute prihode, prihode vodnog gospodarstva, šumski doprinos, ostali prihodi (PNPZ).
	Skupina 68 obuhvaća prihode od kazni, upravnih mjera.	

Ukupni rashodi Proračuna Općine Hlebine za 2024. godinu planiraju se u ukupnom iznosu 1.500.000,00 eura, a dijele se na rashode poslovanja u iznosu  527.000,00 eura i rashode za nabavu nefinancijske imovine u iznosu 934.000,00 eura, te na izdatak za financijsku imovinu.
	U slijedećem grafičkom prikazu vidljivi su ukupni rashodi raspoređeni prema skupinama računskog plana.
	Skupina 31 odnosi se na rashode za zaposlene, 32 na materijalne rashode, 34 na financijske rashode, 36 na pomoći dane u inozemstvo i unutar općeg proračuna, 37 na naknade građanima i kućanstvima na temelju osiguranja i druge naknade, 38 na ostale rashode, 41 rashode za nabavu neproizvedene dugotrajne imovine, 42 na rashode za nabavu proizvedene dugotrajne imovine i skupina 45 na rashode za dodatna ulaganja na nefinancijskoj imovini. 

Grafički prikaz br. 2: Pregled planiranih ukupnih rashoda Proračuna Općine Hlebine za 2024. godinu. 


	Iz grafičkog prikaza br. 2 vidljivo je da najveći udio (57%) čine rashodi za nabavu proizvedene dugotrajne imovine u iznosu od 854.000,00 eura, zatim slijede ostali rashodi (11%) u iznosu 167.000,00 eura, materijalni rashodi (10%) u iznosu 141.500,00 eura, naknade građanima i kućanstvima na temelju osiguranja i druge naknade (9%) u iznosu od 139.300,00 eura, rashodi za zaposlene (7%) u iznosu od 107.000,00 eura,  rashodi za dodatna ulaganja na nefinancijskoj imovini (3%) u iznosu od 50.000,00 eura, , pomoći dane u inozemstvu i unutar općeg proračuna (1%) u iznosu od 9.700,00 eura,  te financijski rashodi (0%) u iznosu od 1.500,00 eura.
	Skupina 31 obuhvaća rashode za zaposlene u iznosu 107.000,00 eura. U ovu skupinu spadaju rashodi za službenike i namještenike zaposlene u Jedinstvenom upravnom odjelu,  rashodi za zaposlene na javnim radovima koji se financiraju putem HZZ-e.
	Skupina 32 obuhvaća sve materijalne rashode razvrstane po aktivnostima unutar programa u posebnom dijela proračuna, a predviđaju se u iznosu 141.500,00 eura.
	Skupina 34 obuhvaća financijske rashode koji se odnose na bankarske usluge i usluge platnog prometa, a planiraju se u iznosu 1.500,00 eura.
	Skupina 36 obuhvaća kapitalne i tekuće pomoći koje se daju Osnovnoj školi „Fran Koncelak“  Drnje - Područnoj školi Josipa Generalića Hlebine, pomoć knjižnici za uslugu bibliobusa, plaćanje članarine za  mještane u knjižnici,   a planiraju se u ukupnom iznosu 9.700,00 eura.
	Skupina 37 planira se u iznosu 139.300,00 eura, a odnosi se na Program mjera za poticanje rješavanja stambenog pitanja mladih obitelji na području Općine Hlebine, poticanje energetskog razvoja kućanstva postavom sunčanih panela, sufinanciranje predškolskog odgoja kroz dječji vrtić Igra, sufinanciranje udžbenika/školskog materijala za djecu osnovne i srednje škole, isplata božićnica studentima Općine Hlebine te ostvarivanje programa javnih potreba u socijalnoj skrbi.
	Skupina 38 planira se u iznosu 167.000,00 eura, a odnosi se na tekuće i kapitalne donacije političkim strankama, udrugama, društvima, klubovima koji djeluju na području Općine Hlebine, DVD-ima i HGSS, sufinanciranje projekta aglomeracije te sufinanciranje sanacije županijskih cesta.
              Skupina 41 planira se u iznosu 30.000,00 eura, a odnosi se na nabavu nematerijalne imovine. 
	Skupina 42 planira se u iznosu 854.000,00 eura, a obuhvaća nabavu proizvedene dugotrajne imovine. Rekonstrukciju Led rasvjete, izgradnju pješačkih staza, rekonstrukciju nerazvrstanih cesta nakon provedene aglomeracije, izgradnju nerazvrstane ceste Hlebine – Komnatnica, kupnju autobusnog stajališta za Gabajevu Gredu, postavljenje pametne kule u Hlebinama i kupnju opreme za mrtvačnicu.  
	Skupina 45 u iznosu 50.000,00 eura odnosi se dodatna ulaganja u građevinske objekte (Sportski objekt Lipa). 

	Detaljno obrazloženje rashoda unutar svake skupine bit će dano u Posebnom dijelu proračuna.

2.2. Rashodi prema funkcijskoj klasifikaciji

Sukladno članku 29. Zakona o proračunu rashodi proračuna u općem dijelu, osim po ekonomskoj klasifikaciji i izvorima financiranja iskazuju se i po funkcijskoj klasifikaciji.
Prema funkcijskoj klasifikaciji rashodi se svrstavaju u 9 skupina, a plan se bilježi u slijedećim iznosima:
01 – Opće javne usluge –144.700,00 eura,
02 – Obrana – 3.200,00 eura,
03 – Javni red i sigurnost – 18.800,00 eura,
04 – Ekonomski poslovi –582.500,00 eura
05 – Zaštita okoliša –58.000,00 eura,
06 – Usluge unapređenja stanovanja i zajednice –506.800,00 eura,
08 – Rekreacija, kultura, religija –34.000,00 eura,
09 – Obrazovanje –  115.000,00 eura,
10 – Socijalna zaštita – 37.000,00 eura.


            2.3. Račun financiranja 

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. 
Općina Hlebine nema planirano ovu vrstu financiranja u 2024. godini.

[bookmark: _GoBack]2.4. Višak/manjak

U Proračunu za 2024. godinu planiran je višak prihoda prenesen iz 2023. godine u iznosu od 100.000,00 eura.


3. POSEBNI DIO PRORAČUNA OPĆINE HLEBINE ZA 2024. GODINU

Kao što je navedeno u uvodu obrazloženja, posebni dio Proračuna sastoji se od rashoda raspoređenih po programima koji se sastoje od aktivnosti, tekućih i kapitalnih projekata, unutar glava i razdjela definiranih u skladu s organizacijskom klasifikacijom Proračuna.
Prema Pravilniku o proračunskim klasifikacijama razlikujemo slijedeće proračunske klasifikacija:

· Organizacijska klasifikacija
· Programska klasifikacija,
· Funkcijska klasifikacija
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Hlebine za 2024. godinu sastoji se od četiri razdjela:

1. Općinsko vijeće i općinski načelnik,
2. Jedinstveni upravni odjel,
3. Društvene, socijalne i druge djelatnosti
4. Komunalno gospodarstvo,

dok se Razdjel Društvene, socijalne i druge djelatnosti sastoji se od četiri glave:

1. Odgoj i obrazovanje,
2. Socijalna skrb,
3. Zaštita i sigurnost
4. Ostale društvene djelatnosti.

Slijedećom tablicom prikazan je pregled rashoda i izdataka Proračuna Općine Hlebine za razdoblje 2024. - 2026.

Tablica br. 1: Pregled planiranih rashoda i izdataka proračuna Općine Hlebine za razdoblje 2024. – 2026. godine prema organizacijskoj klasifikaciji:
	
Organizacijska klasifikacija

	
Plan za 2024.
	
Projekcija za 2025.
	
Projekcija za 2026.

	Općinsko vijeće i Općinski načelnik
	168.000,00
	142.600,00
	116.000,00

	[bookmark: _Hlk154125872]Općinsko vijeće i općinski načelnik
	168.000,00
	142.600,00
	116.000,00

	Jedinstveni upravni odjel
	112.200,00
	126.000,00
	133.300,00

	Jedinstveni upravni odjel
	112.200,00
	126.000,00
	133.300,00

	Društvene, socijalne i druge djelatnosti
	188.000,00
	196.000,00
	209.500,00

	Odgoj i obrazovanje
	115.000,00
	115.500,00
	120.500,00

	Socijalna skrb
	17.000,00
	19.000,00
	23.000,00

	Zaštita i sigurnost
	22.000,00
	25.500,00
	27.500,00

	Ostale društvene djelatnosti
	34.000,00
	36.000,00
	38.500,00

	Komunalno gospodarstvo
	1.031.800,00
	360.400,00
	321.200,00

	Komunalno gospodarstvo
	1.031.800,00
	360.400,00
	321.200,00

	UKUPNO:
	1.500.000,00
	825.000,00
	780.000,00



Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
	Program je skup neovisnih, usko povezanih aktivnosti i projekata usmjerenih ispunjenju zajedničkog cilja.
	Tablicom broj 2 prikazani su svi definirani programi u Proračunu Općine Hlebine za 2024. godinu.

Tablica br. 2: Pregled definiranih programa Općine Hlebine
	
BROJČANA OZNAKA PROGRAMA
	
NAZIV PROGRAMA

	1001
	Općinsko vijeće i općinski načelnik

	1002
	Kapitalna ulaganja

	1003
	Financiranje osnovnih aktivnosti

	1004
	Predškolski odgoj

	1005
	Obrazovanje

	1006
	Socijalna skrb

	1007
	Organiziranje i provođenje zaštite i spašavanja

	1008
	Ostale društvene djelatnosti

	1009
	Održavanje komunalne infrastrukture

	1010
	Ostale komunalne djelatnosti

	1011
	Građenje komunalne infrastrukture

	1012
	Razvoj sustava vodoopskrbe i odvodnje

	1013
	Cestovni promet



Obrazloženja aktivnosti i projekata zajedno s ciljevima i pokazateljima uspješnosti iz akta strateškog planiranja.
Akt strateškog planiranja od značaja za općinu Hlebine je Provedbeni program Općine Hlebine za razdoblje 2021.-2025. godine.
	Provedbeni program u potpunosti je usklađena s Nacionalnom razvojnom strategijom Republike Hrvatske i Planom razvoja Koprivničko-križevačke županije  za razdoblje 2021. -2027. te doprinosi realizaciji slijedećih ciljeva:
1. Povezanija županija kružnog gospodarstva,
2. Socijalno osjetljiva županija,
3. Pametna i zelena županija.

Provedbenim programom, a u skladu s Planom razvoja Koprivničko-križevačke županije za razdoblje 2021.-2027. ustanovljeni su slijedeći prioriteti djelovanja:

· Aktivna populacijska politika;
· Upravljanje znanjem do učinkovitih ljudskih potencijala; 
· Razvoj socijalnih usluga;
· Razvoj civilnog društva;
· Poticanje kulturnog stvaralaštva; 
· Razvoj vodno-komunalne infrastrukture;
· Održivi razvoj ruralnog i urbanog područja i pametno planiranje prostora;
· Razvoj prepoznatljive turističke ponude
· Očuvanje okoliša i promicanje učinkovitosti resursa;
· Razvoj sustava zaštite i spašavanja.

U svrhu realizacije posebnih ciljeva Provedbenim su programom definirane slijedeće mjere:

Poticanje demografske obnove i zadržavanje postojećeg stanovništva;
· [bookmark: _Hlk84498263]Razvoj obrazovne infrastrukture i programa u predškolskom, osnovnom, srednjem i visokom školstvu i usklađivanje obrazovnih programa s potrebama tržišta rada;
· Jačanje kapaciteta Lokalnog partnerstva za zapošljavanje i korištenje nacionalnih mjera za poticanje zapošljavanja;
· Socijalno uključivanje ranjivih skupina i podizanje svijesti o mogućnostima razvoja 
socijalnog poduzetništva;
· Borba protiv siromaštva i socijalne isključenosti;
· Jačanje kapaciteta civilnog društva kao važnog dionika ukupnog razvoja županije;
· Osnaživanje sporta;
· Valorizacija i očuvanje kulturno povijesnih vrijednosti i poticanje razvoja kulturnog 
stvaralaštva.

U nastavku dajemo obrazloženja programa koji se daje kod obrazloženje aktivnosti i projekata zajedno s ciljevima i pokazateljima uspješnosti.
	Naziv programa
	1001 Općinsko vijeće i općinski načelnik

	Opis programa
	A1001 01 Redovan rad predstavničkog i izvršnog tijela
A1001 02 Rad političkih stranaka
A1001 03 Sponzorstva
A1001 04 Razvoj stanovanja
A1001 05 Rad vijeća nacionalnih manjina
A1001 07 Turizam
A1001 09 Poljoprivreda
A1001 10 Poticanje energetskog razvoja kućanstva
A1001 11 Manifestacije
K1001 01 Nematerijalna imovina

	Ciljevi programa
	Djelotvorno izvršavanje funkcije općinskog vijeća i općinskog načelnika te povećanje kvalitete rada

	Planirana sredstva
	168.000,00 eura

	Pokazatelj rezultata
	Redovito održavanje sjednica općinskog vijeća, redovita isplata naknada i troškova članovima općinskog vijeća te općinskoj načelnici i zamjeniku, obračun i isplata sredstava predviđenih za rad političkih stranaka, sponzorstva prilikom obilježavanja obljetnici udruga i društava koja djeluju na području općine, poticanje stambenog pitanja mladih obitelji na području Općine Hlebine, sufinanciranje turističke djelatnosti, poticanje energetskog razvoja kućanstva, manifestacije,  rad vijeća nacionalnih manjina, te ulaganje u nematerijalnu imovinu.



Rashodi u programu rada predstavničkog i izvršnog tijela planirana su u iznosu 168.000,00 eura.
1. Redovan rad predstavničkog i izvršnog tijela u iznosu 35.000,00 eura. Rashodi ove aktivnosti odnose se na usluge promidžbe i informiranja, ugovora o djelu, usluge odvjetnika i pravnog savjetovanja, računalne usluge, naknade članovima općinskog vijeća, naknade za volontersko obnašanje dužnosti općinske načelnice i zamjenika općinske načelnice, naknade i troškove službenog puta za članove općinskog vijeća, općinsku načelnicu i zamjenika općinske načelnice, reprezentaciju, članarine, upravne i administrativne pristojbe, javnobilježničke pristojbe, rashode protokola, ostale nespomenute rashode, naknade za dobrovoljne darivatelje krvi  te rashode vezane uz natječaj zakupa poljoprivrednog zemljišta.
2. Rad političkih stranaka u iznosu 1.100,00 eura.
3. Sponzorstva u iznosu 1.200,00 eura obuhvaćaju sredstva prilikom obilježavanja obljetnici udruga i društava koja djeluju na području općine.
4. Razvoj stanovanja u iznosu 20.000,00 eura obuhvaća Program mjera za poticanje rješavanja stambenog pitanja mladih obitelji na području Općine Hlebine.
5. Rad vijeća nacionalnih manjina u iznosu 700,00 eura.
6. Turizam 2.000,00 eura.
7. Poljoprivreda 2.000,00 eura.
8. Poticanje energetskog razvoja kućanstva 5.000,00 eura.
9. Manifestacije 5.000,00 eura.
10. Nematerijalna imovina 30.000,00 eura.


	Naziv programa
	1002 Kapitalna ulaganja

	Opis programa
	K 1002 01 Postrojenja i oprema
K 1002 02 Rekonstrukcija i adaptacija Galerije Hlebine
K 1002 03 Izgradnja turističke infrastrukture
K 1002 04 Ulaganje u građevinske objekte

	Ciljevi programa
	Održavanje objekata u vlasništvu Općine u funkcionalnom stanju i opremanje istih, otkup nekretnine

	Planirana sredstva
	66.000,00 eura

	Pokazatelj rezultata
	Uređeni, opremljeni i izgrađeni objekti, povećanje imovine. 



	Za provođenje ovog programa planirana su sredstva u iznosu 66.000,00 eura a raspoređuju se na 2 kapitalna projekata:
	1. Postrojenja i oprema 1.000,00 eura za nabavku opreme.
	2. Ulaganje u građevinske objekte (50.000,00 eura) za adaptaciju objekta u vlasništvu Općine. 
	3. Otkup nekretnine (15.000,00 eura)  za izgradnju parkirališta. 


	Naziv programa
	1003 Financiranje osnovnih aktivnosti

	Opis programa
	A 1003 01 Redovna djelatnost

	Ciljevi programa
	Učinkovito i pravovremenu izvršavanje poslova iz djelokruga rada Jedinstvenog upravnog odjela

	Planirana sredstva
	112.200,00 eura

	Pokazatelji rezultata
	Broj educiranih zaposlenika samoupravne jedinice, uspješnost u radu, 



	Kod ovog programa planirana su sredstva za plaće službenika zaposlenih u Jedinstvenom upravnom odjelu, sredstva za plaću pročelnika, troškovi uredskog materijala, troškovi energije za objekte u vlasništvu općine, troškovi tekućeg i investicijskog održavanja opreme, usluge telefona, bankarske i usluge platnog prometa, računalne usluge, geodetsko-katastarske usluge, intelektualne usluge te ostali troškovi vezani uz funkcioniranje Jedinstvenog upravnog odjela.


	Naziv programa
	1004 Predškolski odgoj

	Opis programa
	A 1004 01 Predškolski odgoj

	Ciljevi programa
	Dostupnost vrtića svoj djeci 

	Planirana sredstva
	105.000,00

	Pokazatelji rezultata
	Boj upisane djece u predškolski odgoj



Za izvršenje ovog programa planirana su sredstva u iznosu 105.000,00 eura, a odnose se na troškove sufinanciranja rada dječjeg vrtića u Hlebinama.


	Naziv programa
	1005 Obrazovanje

	Opis programa
	A1005 01 Osnovno obrazovanje
K1005 02 Kapitalna ulaganja u PŠ Hlebine 
A1005 03 Srednjoškolsko obrazovanje
A1005 04 Visokoškolsko obrazovanje

	Ciljevi programa
	Poboljšanje standarda obrazovanja.

	Planirana sredstva
	10.000,00 eura

	Pokazatelji rezultata
	Poboljšanje uvjeta obrazovanja.


 
Za provođenje ovog programa planirana su sredstva u iznosu od 10.000,00 eura a raspoređuju se na 4 aktivnosti:

1. Osnovno obrazovanje (4.000,00 eura) obuhvaća pomoć Osnovnoj školi za provođenje tekućih aktivnosti sukladno utvrđenim programima škole, te sufinanciranje nabave radnih bilježnica učenika polaznika osnovne škole.
2. Kapitalno ulaganje u PŠ Hlebine (2.500,00 eura) obuhvaća davanje kapitalne pomoći Osnovnoj školi „Fran Koncelak“ Drnje za kupnju namještaja za jednu učionicu Područne škole Hlebine.
3. Srednjoškolsko obrazovanje (2.000,00 eura) obuhvaća sufinanciranje kupnje udžbenika učenicima srednjih škola sa prebivalištem na području Općine Hlebine.
4. Visokoškolsko obrazovanje (1.500,00 eura) obuhvaća božićnicu studentima na području Općine Hlebine.


	Naziv programa
	1006 Socijalna skrb

	Opis programa
	A 1006 01 Naknade za potpore građanima, kućanstvima i udrugama

	Ciljevi programa
	Razvoj socijalnih usluga, postizanje boljih osnovnih životnih uvjeta socijalno ugroženih obitelji

	Planirana sredstva
	17.000,00 eura

	Pokazatelji rezultata
	Broj korisnika uključenih u neki oblik socijalnog programa



Program se sastoji od 3 aktivnosti a obuhvaća naknade za potpore građanima, kućanstvima i udrugama (17.000,00 eura) obuhvaćaju financiranje troškova gerontodomaćice sukladno potpisanom Sporazumu između Koprivničko-križevačke županije, Kluba „Mariška“ i Općine Hlebine, sufinanciranje prehrane učenika, nabavu dječjih darova, naknade za novorođenčad, isplate jednokratnih novčanih pomoći određenim kategorijama stanovništva, financiranje Gradskog društva Crvenog križa i humanitarnih udruga, isplata uskrsnice i božićnice osobama u potrebi. 


	Naziv programa
	1007 Organiziranje i provođenje zaštite i spašavanja

	Opis programa
	A 1007 01 Zaštita i spašavanje
A 1007 02 Zaštita od požara

	Ciljevi programa
	Kvalitetno funkcioniranje DVD-a
Financiranje HGSS Stanice Koprivnica

	Planirana sredstva
	22.850,00 eura

	Pokazatelji rezultata
	Ukupan boj pripadnika sustava civilne zaštite na području JLS



	Ovaj je program podijeljen na 2 aktivnosti:
	1. zaštita i spašavanje, civilna obrana, (3.200,00 eura) gdje su planirana sredstva za sufinanciranje rada HGSS–a stanice Koprivnica sukladno Sporazumu koji se svake godine potpisuje, te za izradu dokumentacije vezane uz zaštitu i spašavanje.  
	2. Zaštita od požara (18.800,00 eura) gdje je planirana izrada dokumentacije vezane za zaštitu od požara (2.000,00 eura) i redovna djelatnost DVD-a (16.800,00 eura) sukladno zakonom propisanih sredstva koja jedinice lokalne samouprave moraju izdvajati za vatrogastvo.


	Naziv programa
	1008 Ostale društvene djelatnosti

	Opis programa
	A 1008 01 Kultura
A 1008 02 Sport i rekreacija
A 1008 03 Ostale udruge, zajednice i društva

	Ciljevi programa
	Poticanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog života, poticanje programa koji okupljaju djecu i mlade, obnova crkve.

	Planirana sredstva
	34.000,00 eura

	Pokazatelji rezultata
	Broj održanih kulturnih manifestacija, broj održanih sportskih natjecanja, obnovljeni sakralni objekti,



Program se sastoji od tri aktivnosti kod kojih su planirana sredstva za sufinanciranje programa/projekata javnih potreba u kulturi u iznosu 3.000,00 eura, javnih potreba u sportu u iznosu 24.000,00 eura i kapitalne donacije prema Župi u Hlebinama u iznosu 7.000,00 eura. 






	Naziv programa
	1009 Održavanje komunalne infrastrukture

	Opis programa
	A 1009 01 Održavanje i potrošnja javne rasvjete
A 1009 02 Nerazvrstane ceste, poljski putovi i vodotoci
A 1009 03 Održavanje groblja i javnih površina
A 1009 04 Gospodarenjem otpadom
K 1009 01 Postrojenja i oprema

	Ciljevi programa
	Praćenje kvarova i održavanje rasvjetnih tijela u ispravnom stanju, podmirivanje troškova električne energije za javnu rasvjetu te rekonstrukcija iste.
Održavanje nerazvrstanih prometnica i poljskih putova u funkcionalnom stanju, te zimsko održavanje nerazvrstanih cesta.
Održavanje čistoće naselja, javnih površina i groblja te kupnja strojeva za održavanje istih.
Održavanje kanala za odvodnju oborinskih voda u nadležnosti općine.
Odvoz smeća, zdrav i čist okoliš.

	Planirana sredstva
	72.500,00 eura

	Pokazatelji rezultata
	Nova rasvjetna tijela, uređene prometnice i poljski putevi, uređena groblja, parkovi i druge javne površine kao i kanali za oborinsku odvodnju, m2 održavanja javnih površina



	Ovaj Program sastoji se od jednog  kapitalnog projekta te četiri aktivnosti:
	1.   Održavanje i potrošnja javne rasvjete (12.000,00 eura) obuhvaća održavanje javne rasvjete, božićne rasvjeta.
	2. Nerazvrstane ceste, poljski putovi i vodotoci (27.500,00 eura) obuhvaća nasipavanje šljunka i razgrtanje grederom poljskih putova, saniranje udarnih rupa na nerazvrstanim cestama te razgrtanje snijega u zimskim mjesecima.
	3.  Održavanje groblja i javnih površina (23.000,00 eura) obuhvaća plaću i ostale rashode za zaposlene namještenika Općine Hlebine, rashode za materijal i tekuće održavanje postrojenja i opreme, nabavu radne odjeće, nabavu sadnica za hortikulturu te troškove goriva.
	4. Postrojenja i oprema (2.00,00 eura) obuhvaća nabavu strojeva za održavanje javnih površina i groblja Općine Hlebine.
	5. Gospodarenje otpadom (8.000,00 eura) obuhvaća rashode vezane uz iznošenje i odvoz smeća.

	
	Naziv programa
	1010 Ostale komunalne djelatnosti

	Opis programa
	A 1010 01 Javni radovi
A 1010 02 Zdravstvene, veterinarske i laboratorijske usluge
A 1010 03 Ostali komunalni poslovi koji nisu drugdje svrstani

	Ciljevi programa
	Zapošljavanje dugotrajno nezaposlenih osoba
Zaštita pučanstva  od zaraznih bolesti 

	Planirana sredstva
	24.300,00  eura

	Pokazatelji rezultata
	Broj dugotrajno nezaposlenih, broj provedenih mjera DDD



	Ovaj program sastoji se od tri aktivnosti:
1. Javni radovi (6.300,00 eura) obuhvaća plaće djelatnika na javnim radovima.
2. Zdravstvene, veterinarske i laboratorijske usluge (10.000,00 eura) obuhvaća usluge kao što su deratizacija, dezinsekcija, mikročipiranje pasa i analiza jezera.
3. Ostali komunalni poslovi koji nisu drugdje svrstani (8.000,00 eura) obuhvaća rashode vezane uz stanovanje i komunalne pogodnosti te plaćanje naknade za korištenje odlagališta optada.





	Naziv programa
	1011 Građenja komunalne infrastrukture

	
Opis programa

	K 1011 01 Rekonstrukcija javne rasvjete – LED
K 1011 04 Izgradnja pješačkih staza
K 1011 06 Rekonstrukcija nerazvrstanih cesta nakon aglomeracije
K 1011 07 Nerazvrstana cesta Hlebine – Komatnica
K 1011 08 Autobusno stajalište
K 1011 09 Pametna klupa
K 1011 10 Mrtvačnica - oprema

	 Ciljevi programa
	Energetska učinkovitost javne rasvjete, sigurnost u prometu

	Planirana sredstva
	835.000,00 eura

	Pokazatelji rezultata
	Broj ugrađenih rasvjetnih tijela, dužina izgrađene pješačke staze i površina asfaltiranih nerazvrstanih cesta, broj ugrađenih stajališta, broj postavljenih pametnih klupa,


		
	Ovaj program sastoji se od 7 kapitalnih projekta:
1. Rekonstrukcija javne rasvjete – LED   - 700,00 eura.
2. Izgradnja pješačkih staza 300.000,00 eura,  obuhvaća izgradnju pješake staze u ulici bana Josipa Jelačića u Hlebinama.
3. Rekonstrukcija nerazvrstanih cesta u iznosu nakon aglomeracije u iznosu 100.000,00 eura.
4. Nerazvrstana cesta Hlebine – Komatnica – gradnja prometnice u iznosu 400.000,00 eura. 
5. Autobusno stajalište – nabava autobusnog stajališta u Gabajevoj Gredi u iznosu 10.000,00 eura.
6. Pametna klupa – postava pametne klupe u Hlebinama.
7. Mrtvačnica – oprema – nabava dva komada odra za mrtvačnicu u Hlebinama u iznosu 5.000,00 eura. 


	[bookmark: _Hlk155167734]Naziv programa
	1012 Razvoj sustava vodoopskrbe i odvodnje

	Opis programa
	K 1012 01 Sustav kanalizacije

	Ciljevi programa
	Izgradnja kanalizacijskog sustava

	Planirana sredstva
	50.000,00 eura

	Pokazatelji rezultata
	Zaštita okoliša



Za izvršenje ovog programa planirana su sredstva u iznosu od 50.000,00 eura, a odnose se na izgradnju sustava kanalizacije


	Naziv programa
	1013 Cestovni promet

	Opis programa
	K 1013 01 Kapitalna pomoć ŽUC-u
K 1013 02 Rekonstrukcija nerazvrstane ceste aglomeracija – 
sufinanciranje

	Ciljevi programa
	Rekonstrukcija nerazvstanih cesta

	Planirana sredstva
	50.000,00 eura

	Pokazatelji rezultata
	km moderniziranih nerazvrstanih cesta














4. ZAKLJUČAK

Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
	Proračun je uravnotežen, ima svoju viziju i cilj a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite, brige za čišći i zdraviji okoliš, društvene brige o djeci te usklađivanje realizacije investicijskih projekata s proračunskim mogućnostima.



									Općinska načelnica:
							  	        	        Božica Trnski


KLASA: 400-01/23-01-04
URBROJ: 2137-7-23-3
Hlebine, 18. prosinca 2023.
UKUPNI RASHODI PRORAČUNA ZA 2024.

UKUPNI RASHODI PRORAČUNA ZA 2024	
Rashodi za zaposlene (31)	Materijali rashodi (32)	Financijski rashodi (34)	Pomoći (36)	Naknade građanima i kućanstvima (37)	Ostali rashodi (38)	Rashodi za nabavu neproizvedene dugotrajne  imovine (41)	Rashodi za nabavu proizvedene dugotrajne imovine (42)	Rashodi za dodatna ulaganja na nefinancijskoj imovini (45)	107000	141500	1500	9700	139300	167000	30000	854000	50000	


UKUPNI PROHODI PRORAČUNA ZA 2024.	
Prihodi od poreza (61)	Pomoći (63)	Prihodi od imovine (64)	Prihodi od administrativnih pristojbi (65)	Kaune, upravne pristojbe i ostali prihodi (68)	200850	1020000	126100	52500	1000	

